Publication: Magyar Közlöny
Issue: MK-2011-78 (Year: 2011, Number: 78)
Era: contemporary
Section: 1. melléklet a 118/2011. (VII. 11.) Korm. rendelethez
Paragraph Index: 289

b) az 1.2.7.0400 pont szerintiek igazolásához szükséges, a nukleáris biztonsági hatóság által igényelt dokumentumokat. 1.2.8. Nukleáris létesítmények megszüntetésének engedélyezése Általános rendelkezések 1.2.8.0100. Az engedélyes az üzemeltetés idõszakában tájékoztatás céljából a nukleáris létesítmény Elõzetes Leszerelési Tervét minden egyes aktualizálást követõen benyújtja a nukleáris biztonsági hatóságnak. 1.2.8.0200. Egymáshoz csatlakozó telephelyeken lévõ, technológiai vagy szervezeti kapcsolatban álló nukleáris létesítmények megszüntetésének dokumentációja külön is benyújtható a nukleáris biztonsági hatóságnak, azonban azokban be kell mutatni a nukleáris biztonságot érintõ kölcsönhatásokat. 1.2.8.0300. Az engedélyes haladéktalanul bejelenti a nukleáris biztonsági hatóságnak, ha döntést hozott a nukleáris létesítmény végleges leállításáról. 1.2.8.0400. A 8. mellékletben meghatározott Végleges Leszerelési Tervet az engedélyes a nukleáris létesítmény végleges leállítását megelõzõen egy évvel tájékoztatás céljából benyújtja a nukleáris biztonsági hatóságnak. 1.2.8.0500. Az engedélyes a leszerelés végrehajtási idõszakában a tevékenységek alapjául szolgáló Végleges Leszerelési Tervét minden egyes aktualizálást követõen tájékoztatás céljából benyújtja a nukleáris biztonsági hatóságnak. 1.2.8.0600. A nukleáris létesítmények megszüntetésének nukleáris biztonsági hatósági felügyelete magában foglalja a végleges leállítási engedély és a leszerelési engedély kérelemre történõ kiadását, valamint az azokban meghatározott egyes tevékenységek megkezdéséhez szükséges jóváhagyás megadását a meghatározott feltételek fennállásakor. Végleges leállítási engedély 1.2.8.0700. A végleges leállítási engedély az üzemeltetési tevékenység – beleértve a kiégett üzemanyag átmeneti tárolójában a tárolás megszüntetését – felhagyásával kapcsolatos és a leszerelés elõkészítéséhez szükséges tevékenységek elvégzésére jogosítja fel az üzemeltetési engedély birtokosát. 1.2.8.0800. A nukleáris biztonsági hatóság a végleges leállítási engedélyben

Source: https://magyarkozlony.hu/hivatalos-lapok/56c523463ad7f94a02051f34386ca5267722f5d2/dokumentumok/68e3ea36dfd4c52213be4a94d3f7ac14072c077f/letoltes